

**LIETUVOS RESPUBLIKOS**

**VYRIAUSIOJI RINKIMŲ KOMISIJA**

**SpREndimas**

**DĖL ALYTAUS IR ZARASŲ RAJONŲ savivaldybIŲ tarybŲ nariŲ įgaliojimų nutrūkimo prieš terminą ir ŠIŲ savivaldybIŲ tarybŲ nariŲ mandatŲ NAUjIEMS savivaldybIŲ tarybŲ nariAMS pripažinimo**

2014 m. lapkričio 4 d. Nr. Sp-253

Vilnius

Lietuvos Respublikos vyriausioji rinkimų komisija, vadovaudamasi Lietuvos Respublikos savivaldybių tarybų rinkimų įstatymo (toliau – Įstatymas) 88 straipsnio 1 dalies 1 ir 8 punktais, 89 straipsniu, n u s p r e n d ž i a:

1. Mirus (Gyventojų registro tarnybos 2014-10-27 pažyma Nr. 3A-892) Juozui LASICKUI **–** Alytaus rajonosavivaldybės tarybos nariui, įrašytam Naujosios sąjungos (socialliberalų) iškeltų kandidatų sąraše, panaikinti savivaldybės tarybos nario įgaliojimus.

2. Patenkinti savivaldybės tarybos nario rašytinį prašymą atsistatydinti ir pripažinti tarybos nario įgaliojimus nutrūkusiais prieš terminą:

Alvydo KAVALIAUSKO – Zarasų rajonosavivaldybės tarybos nario, išrinkto pagal Lietuvos valstiečių ir žaliųjų sąjungos iškeltų kandidatų sąrašą.

3. Šio sprendimo 1 ir 2 punktuose nurodytų savivaldybių tarybos narių pažymėjimus Nr. 110326 ir Nr. 116027 pripažinti negaliojančiais.

4. Visvaldą DUMBLIAUSKĄ, įrašytą Naujosios sąjungos (socialliberalų) iškeltų kandidatų į Alytaus rajono savivaldybės tarybą sąraše, praleisti kandidatų sąrašo eilėje, kadangi jis raštu atsisakė gauti tarybos nario mandatą.

5. Pripažinti, kad savivaldybių tarybose atsiradus laisvoms vietoms, savivaldybių tarybų nariais tampa kandidatų sąrašų, pagal kuriuos buvo išrinkti nebesantys tarybų nariai, pirmieji tarybų narių mandatų negavę kandidatai:

5.1. Algimantas CIBULSKIS – Zarasų rajono savivaldybės tarybos narys, išrinktas pagal Lietuvos valstiečių ir žaliųjų sąjungos iškeltų kandidatų sąrašą;

5.2. Povilas DZENKUS–Alytaus rajono savivaldybės tarybos narys, išrinktas pagal Naujosios sąjungos (socialliberalų) iškeltų kandidatų sąrašą.

Pirmininkas Zenonas Vaigauskas